
Nr. 390

AVIZ

asupra propunerii legislative privind răspunderea vânzătorului pentru bunurile de consum comercializate şi garanţiile comerciale asociate acestora
Cu adresa nr. 326 din 7 septembrie 2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind răspunderea vânzătorului pentru bunurile de consum comercializate şi garanţiile comerciale asociate acestora.

In urma examinării, în şedinţa din data de 09 aprilie 2003, Comisia, cu unanimitate de voturi, a hotărât respingerea din următoarele considerente:

Autoritatea Naţională pentru Protecţia Consumatorilor a elaborat proiectul de Lege privind vânzarea produselor şi garanţiile asociate acestora, care transpune prevederile Directivei nr. 1999/44/CE, proiect de lege are se află, în prezent, în curs de avizare la ministerele interesate.

Conform art. 14 din Legea nr. 24/2000 privind normele de tehnică legislativă trebuie evitată instituirea aceloraşi reglementări în două sau mai multe acte normative, reglementările din aceeaşi materie dispersate în legislaţia în vigoare fiind supuse procesului de concentrare în reglementări unice.

Reglementările preconizate în  propunerea legislativă pot fi susţinute de iniţiator ca amendamente la proiectul de Lege privind vânzarea produselor şi garanţiile asociate acestora, pe care Guvernul urmează să-l promoveze la Camera Deputaţilor.

